EkBass/fiwiki-20250220-pages-articles huggingface dataset:
Johan Jakob Bäck

Johan Jakob Bäck (4. toukokuuta 1824 Uusikaarlepyy – 23. tammikuuta 1879 Vaasa) oli suomalainen kansanparantaja ja välskäri. Hän erikoistui nyrjähdysten ja luunmurtumien parantamiseen.Suomen kuuluisin kansantohtori, Seura, 07.07.1937, nro 27, s. 12, Kansalliskirjaston digitaaliset aineistotUppslagsverket Finland : Bäck, Johan Jakob Nordisk familjebok / Uggleupplagan (1905), osa 4. Brant - Cesti, hakusana Bäck, Johan Jakob (Projekt Runeberg) Munsalalaiseen talonpoikaiskotiin syntynyt Bäck ei ollut kiinnostunut maanviljelystä vaan hän lähti räätälinoppiin ja kiersi sitten kisällinä kotipitäjässään. Bäck palasi sitten kotiinsa, jossa oli myös jo vuosia asunut kansanparantajana tunnettu matami Renström. Bäck pääsi matami Renströmin oppilaaksi ja hänen taitonsa kehittyivät niin että kun matami Renström joutui sairauden vuoksi lopettamaan potilaiden vastaanoton Bäck saattoi aloittaa itsenäisen työn parantajana 29-vuotiaana. Hän sai lisäopetusta kahdelta pietarsaarelaiselta lääkäriltä ja hankki tietoja lukemalla ja itseopiskelulla. Bäck tuli tunnetuksi ensin Uudenkaarlepyyn seudulla mutta pian hänen luokseen alkoi tulla potilaita kauempaakin Suomesta. Bäck käytti työssään lähinnä ulkoisia hoitomuotoja kuten hauteita, hierontaa ja kääreitä mutta hänen erikoisalaansa oli nyrjähdysten ja luuvikojen ja luunmurtumien parantaminen. Bäckin maineen kasvaessa hänen luokseen alkoi tulla potilaita myös Ruotsista, Venäjältä, Saksasta ja Baltian maista. Jopa lääkärit antoivat tunnustusta hänen taidoilleen ja lähettivät hänen luokseen potilaita joiden vammoja he eivät itse kyenneet hoitamaan. Bäck teki matkoja myös Helsinkiin, Pietariin ja Ruotsiin hoitaakseen sisellä potilaita. Vuonna 1863 lääkintökollegio antoi Bäckille luvan harjoittaa "alempaa välskärin toimintaa". Bäck sai 1863 hallitukselta 500 markan tunnustuspalkinnon ja 1865 hänelle myönnettiin hopeamitali. Vuonna 1869 Bäck nimitettiin Vaasan kaupungin välskäriksi ja hän hoiti tätä tehtävää kuolemaansa saakka. Johan Jakob Bäckin poika oli kirkkoherra, evankelisen liikkeen johtomies ja kirjailija Johannes Bäck. == Lähteet == Luokka:Suomalaiset kansanparantajat Luokka:Vuonna 1824 syntyneet Luokka:Vuonna 1879 kuolleet
Runkolinja 530

Runkolinja 530 on Helsingin seudun liikenteen runkolinja, jonka liikennöinti alkoi 14. elokuuta 2023. Linjan reitti kulkee väliä Matinkylä – Espoon keskus – Jorvi – Myyrmäki vyöhykkeillä B ja C. Espoon keskuksessa on vaihtoyhteydet lähijuniin E, L, U, ja Y. Myyrmäessä I ja P. Finnoossa ja Matinkylässä puolestaan metroon. Linjan myötä lakkautettiin Espoon keskuksen ja Myyrmäen välinen linja 565, sen lyhennetty variantti 565B sekä ja Matinkylän ja Tuomarilan väliset linjat 134 ja 136. Vuoroväli on arkisin ja lauantaisin päiväsaikaan kymmenen minuuttia ja sunnuntaisin päiväsaikaan viisitoista minuuttia. Linjaa liikennöidään pääasiassa Pohjolan Liikenteen vuosina 2022 ja 2023 hankkimilla Yutong E15- sähköbusseilla, joita löytyy myös runkolinjoilta 500 ja 520 (kylkinumerot 1001-1055). == Kuvia == Runkolinja 530 Myyrmäessä - 4.jpg|Runkolinjan 530 bussi kääntymässä Vantaan Myyrmäen Punamultatorilta (Myyrmäen rautatieaseman aukio) Jönsaksentielle. Runkolinja 530 Myyrmäessä - 1.jpg|530 Jönsaksentiellä. ==Lähteet== Luokka:Espoon liikenne Luokka:Vantaan liikenne Luokka:Helsingin seudun linja-autoliikenne
Matti Lehmus

Matti Lehmus (s. 5. toukokuuta 1974) on suomalainen yritysjohtaja, joka on toiminut Neste Oyj:n toimitusjohtajana 1. toukokuuta 2022 alkaen. Lehmus on ollut Nesteen johtoryhmän jäsen vuodesta 2009 asti. Hän on koulutukseltaan kemiantekniikan diplomi-insinööri ja eMBA. Hän sai McKinsey-palkinnon vuonna 1998 vuoden parhaasta tutkinnosta.Teknillisen korkeakoulun tietotekniikan...HS Viitattu 21.1.2024 Lehmus siirtyi tehtävään yhtiön Renewables Platform -liiketoiminnan johtajan paikalta. Hän oli Fortum Oil and Gas Oy:n Perusöljyt -liiketoiminnan tuotepäällikkönä 2000–2004, Neste Oil Oyj:n Öljynjalostus -liiketoiminnan johtajana 2004–2007, Erikoistuotteet -liiketoiminnan johtajana 2007–2009, Öljytuotteet -liiketoiminnan varatoimitusjohtajana 2009–2010, Öljytuotteet ja Uusiutuvat tuotteet -liiketoiminnan varatoimitusjohtajana 2010–2014 ja Öljytuotteet -liiketoiminnan johtajana 2014–2019. Huhtikuussa 2024 ilmoitettiin, että Lehmus jättää Nesteen toimitusjohtajan tehtävän. Hän jatkaa tehtävän hoitamista siihen saakka, että hänen seuraajansa aloittaa tehtävässä.Nesteen toimitusjohtaja Matti Lehmus jättää tehtävänsä == Lähteet == Luokka:Elävät henkilöt Luokka:Nesteen henkilöstö Luokka:Suomalaiset yritysjohtajat Luokka:Vuonna 1974 syntyneet
Reima Rytsölä

Reima Rytsölä (s. 1969) on suomalainen yritysjohtaja. Hän toimi vuosina 2022–2025 valtion sijoitusyhtiö Solidiumin toimitusjohtajana, josta tehtävästä hän siirtyy Kojamon toimitusjohtajaksi. Rytsölän kaudella Solidium teki ensimmäisen sijoituksensa listaamattomaan kasvuyhtiöön, kun se sijoitti ICEYE Oy:hyn 40 miljoonaa euroa huhtikuussa 2024. Ennen Solidiumia Rytsölä toimi keskinäinen vakuutusyhtiö Varman varatoimitusjohtajana. == Lähteet == Luokka:Suomalaiset yritysjohtajat Luokka:Vuonna 1969 syntyneet Luokka:Elävät henkilöt
Porte de Vincennesin metroasema

Porte de Vincennesin metroasema on Pariisin 12. arrondissementissa sijaitseva metroasema, jonka kautta kulkevat metrolinja 1 ja raitiovaunulinjat T3a ja T3b. Vuonna 2019 Porte de Vincennesin metroasemalle tehtiin 7 633 984 matkaa eli se oli Pariisin metron 33. vilkkain asema. Porte de Vincennesin metroasema on toinen Pariisin ensimmäisen metrolinjan alkuperäisistä pääteasemista. Pariisin metro aloitti liikennöinnin 19. heinäkuuta 1900 ja sen ensimmäinen linja kulki Porte Maillot’n ja Porte de Vincennesin metroasemien väliä. == Lähteet == == Aiheesta muualla == Luokka:Pariisin metroasemat
Evert Aartela

Evert Nikolai Aartela, sukunimi aik. Ahllund (18. marraskuuta 1880 Vanaja – 24. huhtikuuta 1963 Hämeenlinna) oli suomalainen kauppapuutarhuri.Geni.com: Evert Nikolai AartelaAhveniston hautausmaan virtuaalipolku: Evert Aartela Aartela tuli puutarha-alalle 16-vuotiaana ja ensimmäisen kasvihuoneensa hän rakensi 22-vuotiaana. Hän hankki vuonna 1915 Hattelmalasta kauppapuutarhan, josta kasvoi yksi Suomen merkittävimpiä alallaan. Kauppapuutarhan päätuotteita olivat tomaatit ja kurkut ja lisäksi kasvatettiin ruusuja. Vuonna 1937 Aartelan kasvihuoneiden pinta-ala oli 6 013 neliömetriä ja vuodessa tuotettiin 400 000 ruusua, 30 000 kiloa kurkkuja ja 10 000 kiloa tomaatteja. 400.000 ruusunkukkaa ja 60.000 ruusupensasta - yhdessä paikassa, Seura, 11.08.1937, nro 32, s. 14, Kansalliskirjaston digitaaliset aineistot Vuonna 1924 Aartela rakensi Punaportin alueella sijainneen kauppapuutarhansa keskelle asuintalokseen Aartelan talon. == Lähteet == Luokka:Suomalaiset puutarhurit Luokka:Vuonna 1880 syntyneet Luokka:Vuonna 1963 kuolleet
Marietta Blau

Marietta Blau (1894–1970) oli itävaltalainen fyysikko, joka kehitti emulsiomenetelmän, jolla tallennettiin alkeishiukkasten liikeratoja. Tällä valokuvien vedostamista muistuttavalla menetelmällä hän pystyi havaitsemaan neutroneita ja löytämään kosmisten säteiden aikaansaamia ydinten hajoamistapahtumia. Blau oli kaksi kertaa ehdolla Nobelin fysiikanpalkinnon saajaksi, mutta ei tullut koskaan valituksi. Blau väitteli Wienin yliopistossa vuonna 1919, mutta ei saanut koulutustaan vastaavaa työpaikkaa. Hän työskenteli vapaaehtoisena ilman palkkaa Radium-instituutissa 1920– ja 1930-luvuilla. Vuonna 1938, kun Hitler valtasi Itävallan, Blau oli Norjassa mutta joutui pakenemaan sieltäkin. Albert Einsteinin tuella hän sai professorin paikan Mexico Citystä. Hänen keskeneräiset tutkimuksensa jäivät Eurooppaan, missä natsimieliset entiset kollegat julkaisivat niitä omissa nimissään. Blau siirtyi Meksikosta Yhdysvaltoihin vuonna 1944. == Lähteet == Luokka:Itävaltalaiset fyysikot Luokka:Ydinfyysikot Luokka:Vuonna 1894 syntyneet Luokka:Vuonna 1970 kuolleet
Edvard Josef Fabritius

Edvard Josef Joachim (Jocki, E. J., E. J. J.) Fabritius (20. maaliskuuta 1879 Helsingin maalaiskunta – 20. kesäkuuta 1951 Helsinki) oli suomalainen tilanomistaja, joka sai maanviljelysneuvoksen arvonimen. Fabritiuksen vanhemmat olivat säveltäjä, tilanomistaja Ernst Fabritius ja Alma Elisabeth Polin ja puoliso vuodesta 1905 vapaaherratar Else Munck, tilanomistaja ja vapaaherra Carl Otto Alexander Munckin tytär ja vapaaherratar Ruth Munckin sisar. Aktivisti Almar Fabritius ja professori Harald Fabritius olivat hänen veljiään. Fabritius tuli ylioppilaaksi vuonna 1897 ja opiskeli Mustialassa, valmistuen sieltä agronomiksi vuonna 1900. Valmistuttuaan hän työskenteli isänsä omistamassa kartanossa ja maanviljelyskoulussa, kunnes siirtyi vuonna 1902 tilanhoitajaksi Erkylän kartanoon. Fabritiuksesta tuli vaimonsa kanssa Erkylän kartanon omistaja vuonna 1928. Kartanossa harjoitettiin erityisesti karjataloutta, kasvattamalla Ayrshire-nautoja. Fabritius oli jo vuonna 1905 perustamassa Karjantarkkailuyhdistys Unionia ja toimi sitten sen puheenjohtajana 35 vuotta. Hän oli myös Suomen Ayrshire-yhdistyksen hallituksen varajäsen ja oli perustamassa Suomen Agraaritoimistoa, josta kehittyi myöhemmin Maakiinteistöpankki. Hän oli lisäksi Nya Pressen-lehden sivutoiminen maataloustoimittaja ja Hausjärven kunnanvaltuutettu. Maanviljelysneuvoksen arvonimen Fabritius sai vuonna 1938.60-vuotias. Maanviljelysneuvos E. J. Fabritius. Helsingin Sanomat, 20.3.1939, s. 3. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset opettajat Luokka:Suomalaiset toimittajat Luokka:Hausjärven kunnanvaltuutetut Luokka:Vuonna 1879 syntyneet Luokka:Vuonna 1951 kuolleet
Emil J. Suhonen

Emil J. Suhonen (1873 – 1962) oli suomalainen Karhulassa asunut valokuvaaja.booky.fi : Valokuvaajat Emil ja Edvin : kuvia Karhulasta ja ympäristöstä-kirjan esittely Suhonen aloitti valokuvauksen jo poikasena ja voitti palkinnon teollisuusnäyttelyssä omatekoisella kamerallaan. Hän oli sitten eri ammateissa kunnes ryhtyi päätoimiseksi valokuvaajaksi. Suhonen harrasti myös kuvanveistoa, maalausta ja musiikkia rakentaen 13-vuotiaana tervalepästä omatekoisen viulun. Hän maalasi 1937 Karhulan seurakuntatalon alttaritaulun.Karhulan tuhattaituri eli mies, joka tekee mitä tahtoo, Seura, 11.08.1937, nro 32, s. 24, Kansalliskirjaston digitaaliset aineistot Suhonen suunnitteli ja rakensi valokuvien kuivaus- ja suurennuskoneita, teki muitakin valokuvaukseen liittyviä keksintöjä ja kehitti kristalliesineiden hienovalokuvausmenetelmän hoitaen monien Suomen lasitehtaiden esineiden kuvauksen. == Kirjallisuutta == * Valokuvaajat Emil ja Edvin : kuvia Karhulasta ja ympäristöstä; toimittanut Tiina Hakuli, koostuu Emil J. Suhosen ja Edvin Joaksen valokuvista. Kymenlaakson museo, Kotka 2014 ISBN 9789526743240 == Lähteet == == Aiheesta muualla == *Emil J. Suhosen valokuvia Finnassa Luokka:Suomalaiset valokuvaajat Luokka:Vuonna 1873 syntyneet Luokka:Vuonna 1962 kuolleet
Nayara Ferreira

Nayara Ferreira (s. 11. toukokuuta 1993) on brasilialainen lentopalloilija, pelipaikaltaan yleispelaaja ja pituudeltaan 180-senttimetrinen. Hän on pelannut Suomessa lentopallon Mestaruusliigassa tammikuusta 2018 kauden 2018–2019 loppuun LP-Vampulan joukkueessa sekä marraskuusta 2021 alkaen Hämeenlinnan Lentopallokerhon joukkueessa. Vuonna 2022 hän saavutti SM- pronssia. Vuosina 2019–2021 hän pelasi Ranskassa ja Portugalissa. == Lähteet == Luokka:Brasilialaiset lentopalloilijat Luokka:Vuonna 1993 syntyneet Luokka:Elävät henkilöt
Malaijialue

Malaijialue () on nimitys maantieteelliselle alueelle, jossa puhutaan malaijin kieltä. Malaijialue toimii pohjana etnisiä malajeita yhdistävälle nationalismille. Indonesiassa tämä kuitenkin kehittyi kuitenkin siihen suuntaan, että malajin kielestä tuli kaikkien erikielisten etnisten ryhmien yhteinen kieli maan itsenäistymisen jälkeen. Malaijin kieli on standardoitu muutamassa eri muodossa riippuen siitä, mikä maa on kyseessä. Esimerkiksi Indonesiassa kielen nimi on indonesian kieli ja Malesiassa malesian kieli. Singaporessa ja Bruneissa kielestä käytetään nimeä malaijin kieli. Kuala Lumpurissa on malaijialueelle ja sen kulttuurille omistettu museo. == Lähteet == == Katso myös == * Malaijit Luokka:Malaijin kieli Luokka:Kulttuuriset alueet
Nataša Ševarika

Nataša Ševarika (s. 27. tammikuuta 1988) on serbialainen lentopalloilija, pelipaikaltaan yleispelaaja ja pituudeltaan 186-senttimetrinen. Hän pelasi Suomessa lentopallon Mestaruusliigassa kaudella 2021–2022 tammikuusta alkaen Hämeenlinnan Lentopallokerhon joukkueessa ja saavutti SM-pronssia. Aiemmin hän on pelannut kotimaansa lisäksi muun muassa Italiassa, Venäjällä, Israelissa, Espanjassa ja Ranskassa. == Lähteet == Luokka:Serbialaiset lentopalloilijat Luokka:Vuonna 1988 syntyneet Luokka:Elävät henkilöt
Westbrook (Maine)

Westbrook on kaupunki Mainen osavaltiossa, Yhdysvalloissa. Sen väkiluku oli 20 400 vuonna 2020. Kaupunki sijaitsee Cumberlandin piirikunnassa ja se kuuluu Portlandin suurkaupunkialueeseen. == Väestö == Vuonna 2020 Westbrookin 20 400 asukkaasta valkoisia oli 90,5 %, mustia 4,6 %, aasialaisia 1,5 % ja alkuperäisasukkaita 0,3 %. 8,8 % asukkaista puhui kotonaan jotain muuta kieltä kuin englantia ja 7,3 % asukkaista oli syntynyt ulkomailla. == Kuvia kaupungista == Kuva:Westbrook, Maine City Hall.jpg|Westbrookin kaupungintalo. Kuva:Westbrook and Presumpscot River Jan 08.jpg == Lähteet == == Aiheesta muualla == Luokka:Mainen kaupungit
Jenna Ylivainio

Jenna Ylivainio (s. 27. maaliskuuta 2003) on suomalainen lentopalloilija, pelipaikaltaan passari ja pituudeltaan 180-senttimetrinen. Hän pelasi Mestaruusliigassa vuosina 2018–2023 kasvattajaseuransa Hämeenlinnan Lentopallokerhon joukkueessa. Kaudeksi 2023–2024 Ylivainio siirtyi Oriveden Ponnistukseen. Ylivainio saavutti SM-hopeaa vuosina 2019 ja 2023 sekä SM- pronssia vuosina 2021 ja 2022. == Lähteet == Luokka:Suomalaiset lentopalloilijat Luokka:Vuonna 2003 syntyneet Luokka:Elävät henkilöt
Kookossaarten malaiji

Kookossaarten malaiji (omakielinen nimi: Basa Pulu Cocos) on malaijin kieleen perustusva kreolikieli, jota puhutaan Australialle kuuluvilla Kookossaarilla. Vuonna 2009 kielellä arvioitiin olevan 5000 puhujaa ja määrä on ollut laskemaan päin. Kieli kehittyi saarilla, kun englantilainen kauppias John Clunies-Ross alkoi viljelemään kookospähkinöitä saarilla ja toi sinne työvoimaa malajinkielisiltä saarilta. Iso-Britannia otti saaret virallisesti haltuunsa vuonna 1857. Vuonna 1955 saarista tuli osa Australiaa. Kielellä ei ole kirjoitettua muotoa. == Fonologia == === Konsonantit === Bilabiaali Dentaali Alveolaari Postalveolaari Palataali Velaari Uvulaari Glottaali Nasaali m n ɲ ŋ Klusiili b t̪ d g (ʔ) Affrikaatta d͡ʒ Frikatiivi s ʁ (h) Lateraali l Approksimantti w j Lähde: === Vokaalit === Etinen Keskinen Takainen Suppea i u Puolisuppea ə Puoliavoin e o Avoin a Lähde: == Sanastoa == Ilmauksia Kookossaarten malaijiksi: Kookossaarten malaiji Suomi Hai! Moi! Selamat pagi! Hyvää huomenta! Terima kasih Kiitos Apa kabar? Kuinka voit? Baik Hyvin == Lähteet == Luokka:Malaijin kreolit Luokka:Kookossaaret Luokka:Australian kielet
Varautumissuositus

Varautumissuositus on 72 tunnin eli kolmen vuorokauden varautumispaketti häiriötilanteiden varalle, joilloin ei ole käytettävissä sähköä, lämpöä, vettä ja ruokaa. Häiriötilanteita voi olla esimerkiksi sähkökatko ja myrsky. == Aiheesta muualla == * 72tuntia.fi * Varautuminen kotona -esite pdf * Tunnetko 72 varautumissuosituksen? SPEK.fi Luokka:Turvallisuus Luokka:Palo- ja pelastustoimi
Bettina Yli-Sissala

Bettina Yli-Sissala (s. 15. syyskuuta 2000) on suomalainen lentopalloilija, pelipaikaltaan keskitorjuja ja pituudeltaan 180-senttimetrinen. Hän on edustanut Mestaruusliigassa Nurmon Jymyä kausilla 2017–2019, Pölkky Kuusamoa kaudella 2019–2020, Hämeenlinnan Lentopallokerhoa kausilla 2020–2022 sekä jälleen Pölkky Kuusamoa kaudella 2022–2023. Hänen kasvattajaseuransa on Alajärven Ankkurit, ja ennen siirtymistään Nurmoon hän pelasi 1-sarjaa Kuortaneen joukkueessa. Yli-Sissala saavutti SM-pronssia vuosina 2021 ja 2022. == Lähteet == Luokka:Suomalaiset lentopalloilijat Luokka:Vuonna 2000 syntyneet Luokka:Elävät henkilöt
Tuuli Tuominen

Tuuli Tuominen (s. 11. toukokuuta 2001) on suomalainen lentopalloilija, pelipaikaltaan yleispelaaja ja pituudeltaan 175-senttimetrinen. Hän on pelannut Mestaruusliigassa pihtiputaalaisen Liigaplokin joukkueessa kaudella 2019–2020 ja Hämeenlinnan Lentopallokerhossa kaudesta 2020–2021 alkaen. Hänen kasvattajaseuransa on järvenpääläinen Blues Volley. Tuominen saavutti SM- pronssia vuosina 2021 ja 2022. == Lähteet == Luokka:Suomalaiset lentopalloilijat Luokka:Vuonna 2001 syntyneet Luokka:Elävät henkilöt
Søren Pape Poulsen

Søren Pape Poulsen (31. joulukuuta 1971 Bjerringbro – 2. maaliskuuta 2024) oli tanskalainen konservatiivisen kansanpuolueen poliitikko ja puolueensa puheenjohtaja vuodesta 2014. Pape Poulsen istui kansankäräjillä vuodesta 2015, ja hän oli Tanskan oikeusministeri vuosina 2016–2019. Vuosina 2010–2014 hän oli Viborgin pormestari. Elokuussa 2022 Pape Poulsen ilmoitti pyrkivänsä pääministeriksi vuoden 2022 kansankäräjävaaleissa. Oikeistoblokilla oli näin ollen kaksi pääministeriehdokasta, sillä myös Venstren puheenjohtaja Jakob Ellemann-Jensen pyrki virkaan. ==Yksityiselämä== Pape Poulsen oli koulutukseltaan opettaja ja on myös toiminut kyseisessä ammatissa vuosina 1999–2010. Pape Poulsenin aviomies oli dominikaanilainen Josue Medina Vasquez, mutta 14. syyskuuta 2022 Pape Poulsen ilmoitti parin eroavan. Poulsen kuoli yllättäen saatuaan aivoverenvuodon kesken puoluetilaisuuden. ==Lähteet== ==Aiheesta muualla== * Søren Pape Poulsen Tanskan kansankäräjien verkkosivuilla Luokka:Tanskan oikeusministerit Luokka:Tanskan puolueiden puheenjohtajat Luokka:Tanskan pormestarit Luokka:Tanskalaiset opettajat Luokka:Vuonna 1971 syntyneet Luokka:Vuonna 2024 kuolleet
Yhdeksän jalokiven ritarikunta

Yhdeksän jalokiven ritarikunta, virallisesti Iänikuinen ja hyväenteinen yhdeksän jalokiven ritarikunta (), on thaimaalainen ritarikunta. Sen perusti kuningas Rama IV vuonna 1851. Ritarikunnan tunnukset koostuvat kolmesta osasta: * Ritarikunnan olkanauha, jossa roikkuu riipus (naiset kiinnittävät nauhan rintaansa). * Rintatähti, joka kiinnitetään puvun vasemmalle puolelle * Kultasormus, jota kannetaan oikeassa etusormessa Tunnustus voidaan myöntää Thaimaan kuningasperheen jäsenille tai sellaisille maallikoille, jotka ovat tehneet erityisen merkittävän teon buddhalaisuuden hyväksi. Ritarikunnassa saa olla kerrallaan vain 27 jäsentä. Ritarikunnassa on yksi luokka: * ritari == Lähteet == Luokka:Thaimaalaiset ritarikunnat Luokka:Buddhalaisuus Thaimaassa
Elephant and Castle

Elephant and Castle on Lontoossa sijaitseva maantieteellinen alue. Elephant and Castle sijaitsee Thamesjoen eteläpuolella Southwarkin piirissä. Elephant and Castlen alue on kehittynyt liikenteen solmukohtaan. Säilyneiden kirjoitusten perusteella alueella sijaitsi keskiajalla lukuisia majataloja.Elephant & Castle Opportunity Area Characterisation Study, November 2011. Southwark Council, s. 15-17. Vuonna 1890 alueelle avattiin Elephant & Castlen metroasema, joka on nykyisin osa metron Bakerloo- ja Northern- linjojahttps://elephantandcastle.org.uk/a-brief-history/. 1940-luvulla alue vaurioitui pahoin Lontoon pommituksissa ja arviolta noin kolmannes alueen kaikista rakennuksista tuhoutui. Pommitusten vuoksi alueelle rakennettiin sodan jälkeen paljon uusia rakennuksia. Elephant and Castlen erikoisen nimen ("elefantti ja linna") alkuperä ei ole selvä. Joissakin lähteissä nimen on arveltu viittaavan alueella joskus sijainneen majatalon nimeen.https://www.elephantandcastle.org.uk/a-brief-history/trunk-road- talisman/ Linnaa selässään kantavan elefantin tiedetään joka tapauksessa olleen keskiaikaisessa taiteessa suosittu motiivi. == Lähteet == Luokka:Southwark
Barvinkove

Barvinkove () on kaupunki Harkovan alueella Ukrainassa. Se sijaitsee Suh’yi Torets -joen varrella, maanteitse 180 kilometriä Harkovasta eteläkaakkoon. Kaupungissa on rautatieasema. Vuonna 2021 kaupungissa oli 8 110 asukasta. Vuonna 2023 väkiluku oli 2 600, valtaosin ukrainalaisia. Varhaisesta asutuksesta todistavat seudulta löydetyt skyyttien ja petsenegien kiviset naisjohtajien figuurit. Slobodan (kyläyhteisön) perustivat atamaani Ivan Barvinkon johtamat kasakat 1651-1653, sen nykyinen nimi vuodelta 1653. Paikkakunta oli vuodesta 1923 heinäkuun 2020 aluehallinnollista uudistustukseen saakka Barvinkoven piirin keskus. Uudistuksessa tämä piiri liitettiin osaksi aiemmasta laajennettua Izjumin piiriä. Kaupungin aseman se sai vuonna 1938. Osana hyökkäyssotaansa Venäjä on kohdistanut kaupunkiin vihamielisyyksiä useina päivinä, esimerkiksi tulittamalla kaupunkia ilmasta ja ampumalla tykistötulta sinne muun muassa 29 maaliskuuta 2022. Sukhyi Torets River. Zapadnia Locality in Barvinkove 01.jpg|Suh’yi Torets -jokea Barvinkovessa. Дворец культуры Барвенковского района.jpg|Kulttuuritalo. ==Lähteet== ==Aiheesta muualla== Luokka:Harkovan alueen kaupungit Luokka:Izjumin piiri
Viktor Fagerström

Viktor Arvid Fagerström (27. helmikuuta 1871 Viipuri – 14. elokuuta 1959 Savitaipale) oli suomalainen osuustoimintamies, opettaja ja koulunjohtaja, joka sai maanviljelysneuvoksen arvonimen. ==Henkilöhistoria== Fagerströmin vanhemmat olivat sairaalantoimitsija Henrik Alexander Edvard Fagerström ja Johanna Amalia Gustava Platán. Fagerström tuli ylioppilaaksi Viipurin ruotsalaisesta klassillisesta lyseosta vuonna 1891 ja valmistui agronomiksi Mustialasta vuonna 1899. Hän oli valmistuttuaan Pellervo-seuran konsulentti ja vuodesta 1903 ensin Osuuskassojen Keskuslainarahaston valtuutettu, aina vuoteen 1934 asti, ja sitten apulaisjohtaja vuoteen 1910 asti. Fagerström osallistui myös Suomen Osuuskauppojen Keskuskunnan perustamiseen ja oli sen hallintoneuvoston puheenjohtaja 1917–1927. Vuonna 1911 Fagerström siirtyi Kurkijoen maamiesopiston yhteiskuntatalouden lehtoriksi, opiston johtaja hän oli 1918–1934. Fagerström oli Kurkijoen kunnanvaltuuston puheenjohtaja vuonna 1917 ja osallistui Suomen sisällissotaan, oltuaan Kurkijoen suojeluskunnan ensimmäinen esikuntapäällikkö. Maanviljelysneuvoksen avonimen hän sai vuonna 1929.Kuka kukin on 1934, s. 122. Viitattu 19.4.2022. ==Julkaisuja== * Miten osuuskassa perustetaan ja hoidetaan: lisävihko, 1904, Hannes Gebhard, Viktor Fagerström, Philip Suuronen (toim.) * Lisäohjeita osuuskassojen kirjanpitoon, 1905, Viktor Fagerström, Yrjö Kontuniemi (toim.) ==Lähteet== Luokka:Maanviljelysneuvokset Luokka:Osuustoimintaliikkeen vaikuttajat Luokka:Suomalaiset opettajat Luokka:Suomen koulujen rehtorit Luokka:Suomen sisällissodan valkoiset Luokka:Vuonna 1871 syntyneet Luokka:Vuonna 1959 kuolleet
Moontalk

Moontalk Oy on suomalainen operaattorialan SaaS-yritys, joka kehittää ja tarjoaa yritysten mobiilivaihde- ja kommunikaatioteknologiaa ja -palveluita. Huhtikuussa 2023 päättyneellä tilikaudella yhtiön liikevaihto oli 10 miljoonaa euroa. Yhtiö perustettiin vuonna 1995 ja ennen vuotta 2022 yhtiö toimi Mustalinja nimellä. Suomessa yhtiöllä on yli 1 400 asiakasta ja yhtiön asiakkaisiin lukeutuu esimerkiksi Renta, Saka, Vesivek, Rinta-Joupin Autoliike ja Rakennusyhtiö Lehto. Yhtiön toimitusjohtajana on toiminut vuodesta 2010 lähtien Jussi Patopuro. Yhtiön pääkonttori on Oulussa. == Ratkaisut == Moontalk kehittää ja tarjoaa yritysten mobiilivaihde- ja kommunikaatioteknologiaa. Yhtiön ydintuote on SaaS-pohjainen Mustalinja- mobiilivaihde yritysten puhelinliikenteen hallintaan. Helmikuussa 2022 yhtiön lanseerasi Moontalk Out -nimisen työkalun, jolla organisaatiot voivat toteuttaa, seurata ja mitata asiakaskontaktointia ajasta, paikasta ja laitteesta riippumatta. Palvelu on tarkoitettu etenkin niille yrityksille, jotka tekevät yrityksestä ulospäin suuntautuvia soittotehtäviä. == Historia == Moontalk perustettiin vuonna 1995. Varhainen liiketoiminta oli Apple- tuotteiden jälleenmyynti ja konsultointi yrityksille. Yhtiön nykyiset omistajat ostivat yrityksen vuonna 2010, mistä lähtien yhtiö alkoi keskittymään operaattoriliiketoimintaan. Yhtiöön sijoittajia ovat esimerkiksi Kyösti Kaikkonen. Vuoden 2022 aikana yhtiö aloittaa kansainvälistymisen. Osana kansainvälistymistä yritys muutti brändiään ja vaihtoi nimensä Mustalinjasta Moontalkiksi. Ensimmäisessä vaiheessa Moontalk aikoo laajentua Ruotsiin. == Yhteistyö ja kumppanuudet == Elisa ja Moontalk tekevät yhteistyötä mobiilipalveluiden tuottamisessa suomalaisille pk-asiakkaille. Uudenlaisessa yhteistyömallissa Moontalk tuottaa yrityksille suunnattua Mustalinja- mobiilivaihdepalvelua ja Elisa mobiililiittymien kautta käytettävät matkaviestinpalvelut. == Lähteet == Luokka:Suomalaiset tietotekniikkayhtiöt Luokka:Oululaiset yritykset
Donskojen lentotukikohta

Donskojen lentotukikohta (; ) on Venäjän Itämeren laivaston käyttämä helikopteritukikohta Venäjän Kaliningradin alueen Svetlogorskin piirin Donskojessa, noin 14 kilometriä Svetlogorskin keskustasta länteen. Tukikohdassa toimii Itämeren laivaston sukellusveneiden torjuntahelikopterilentue (, lyhennys OKPVE), jonka lentokalustoon kuuluu ainakin Kamov Ka-27/29 helikoptereita. Myös Mil Mi-14 -koptereita on palvellut tukikohdassa. Lentotukikohdan kiitotie on nykyisellään vain 500 metriä pitkä. Alkujaan se on ollut 2 000-metrinen. ==Lähteet== ==Aiheesta muualla== *Авиабаза Донское (wikimapia.org) Luokka:Kaliningradin alue Luokka:Venäjän lentoasemat Luokka:Venäjän ilmavoimien lentokentät‎ Luokka:Venäjän Itämerenlaivasto
İlham Şakirov

İlham Ğilmetdin ulı Şakirov (, ; 15. helmikuuta 1935 - 16. tammikuuta 2019) oli tataarilainen laulaja (baritoni), palkittu kansantaiteilija, Abdulla Tukain mukaan nimetyn filharmonisen seuran keulahahmo.Фахрутдинов Р. Шакиров Ильгам Гильмутдинович // Народные артисты: Очерки. Kazan. 1980. səh. 585—588. Vuonna 1968 Şakirov vieraili Suomessa paikallisen tataariyhteisön keskuudessa. Hän, muutama muu Venäjän tataarimuusikko sekä Ymär Daher tapasivat tuolloin presidentti Urho Kekkosen. == Lähteet == ==Katso myös== * Röstäm Yäxin == Aiheesta muualla == * Илһам Шакиров - youtube (tataarin kielellä) Luokka:Vuonna 1935 syntyneet Luokka:Vuonna 2019 kuolleet Luokka:Tataarit Luokka:Laulajatyngät
Emil Zaljaldinov

Emil Usmanovitš Zaljaldinov (, ; 2. heinäkuuta 1933, Samarkand, Uzbekistanin SNT — 19. maaliskuuta 2023) oli tataaritaustainen neuvostoliittolainen ja venäläinen laulaja, palkittu kansantaiteilija. Zaljaldinovin laaja katalogi sisälsi yli 500 teosta. Hän kykeni esittämään sujuvasti niin tataarien kuin venäläisten lauluja "lyyris-dramaattisella" baritonillaan. Zaljaldinov tunnettiin myös taidokkaana runojen lausujana, etenkin Gabdulla Tukain teoksien. == Ura == Vuosina 1954-1957 Cələletdinov palveli Neuvostoliiton armeijassa. Vuonna 1957 hän meni lauluosastolle Taškentin osavaltion konservatorioon, jossa hän opiskeli kaksi vuotta. Vuonna 1959 hän meni Kazaniin ja aloitti Kazanin valtion konservatoriossa V. Voronovin alaisena. Valmistuttuaan menestyksekkäästi Kazanin konservatoriosta vuonna 1962 hänestä tuli tataarilaisen filharmonian solisti, jossa hän työskenteli oopperan ja kamarimusiikin osastolla aina vuoteen 1992 asti. Cələletdinov oli aktiivinen musiikin parissa vielä vanhuusvuosinaan.Татарский энциклопедический словарь. — Казань: Институт Татарской энциклопедии АН РТ, 1998. == Huomionosoituksia == * "Venäjän sosialistisen federatiivisen neuvostotasavallan kunnioitettu taiteilija" (Заслуженный артист РСФСР, 1982)Салитова Ф. Ш.[tt]. Заляльдинов Эмиль Усманович / гл. ред. М. Х. Хасанов. — Татарская энциклопедия. — Казань: Институт Татарской энциклопедии Академии наук Республики Татарстан, 2005. — Т. 2: Г — Й. — С. 426. — 656 с. — ISBN 5902375029. * "Tataarien autonomisen sosialistisen neuvostotasavallan kunniataiteilija" (Заслуженный артист Татарской АССР, 1969)Заляльдинов Эмиль Усманович / гл. ред. М. Х. Хасанов. — Татарский энциклопедический словарь. — Казань: Институт Татарской энциклопедии Академии наук Республики Татарстан, 1998. — С. 198. — 703 с. — ISBN 0953065030. * "Tatarstanin tasavallan kansantaiteilija" (Народный артист Республики Татарстан, 1973)Хайруллина З. Ш. Заляльдинов Эмиль Усманович // Народные артисты: очерки / сост. И. И. Илялова[tt], Г. М. Кантор. — Казань: Татарское книжное издательство, 1980. — С. 483—486. — 592 с. * Mitali "Kazanin 1000-vuotispäivän muistoksi" (Медаль «В память 1000-летия Казани», 2005)"Ушёл из жизни выдающийся представитель татарской музыкальной культуры Эмиль Усманович Заляльдинов". министерство культуры Республики Татарстан, 2023. * Mitali "Upeasta työstä" (Tatarstan) (Медаль «За доблестный труд» (Татарстан), 2018)Признание заслуг. Газета «Республика Татарстан» 2012. == Lähteet == == Aiheesta muualla == * Emil Zaljaldinov - Emil Cäläletdinov (Youtube) Luokka:Tataarit Luokka:Vuonna 1933 syntyneet Luokka:Vuonna 2023 kuolleet
Orih’iv

Orih’iv (; ), vuosina 1783–1801 Orih’ove () on kaupunki Polohyn piirissä, Ukrainan eteläosan Zaporižžjan alueen pohjoisosassa, maanteitse noin 65 kilometriä aluekeskus Zaporižžjan keskustasta kaakkoon. Kaupunki on Zaporižžjasta kaakkoon (muun muassa Berdjanskiin) johtavan rautatieyhteyden varrella. Kaupungin asukasluvuksi arvioitiin 14 136 (2021). Orih’iv sijaitsee Polohyn piirissä (167 060 as., 2021), jonka osaksi aiempi Orih’ivin piiri liitettiin Ukrainan heinäkuun 2020 aluehallinnollisessa uudistuksessa. Tätä ennen kaupunki oli Orih’ivin piirin hallinnollinen keskus. Kaupunkityyppisen taajaman aseman Orih’iv sai 1923, kaupungiksi se tuli vuonna 1938. Osana 24. helmikuuta 2022 aloittamaansa hyökkäyssotaa Venäjä on kohdistanut vihollisuuksia kaupunkiin useita kertoja esimerkiksi kaupunkia pommittamalla tai ampumalla tykistöllä kaupunkiin maalis-huhtikuussa 2022. Оріхів.JPG|Linja- autoasema. Orihiv Shevchenka 11 Sadyba Genriha Yantsena 01 (YDS 0409).jpg|Kaupungintalo. ==Lähteet== ==Aiheesta muualla== Luokka:Polohyn piiri Luokka:Zaporižžjan alueen kaupungit
Italia–suomi-suursanakirja

Italia–suomi-suursanakirja oli ilmestymisvuotenaan 2003 ja on edelleen laajin Suomessa ilmestynyt italia–suomi-sanakirja. Sen tekijät ovat Ola Berggren, Silja Kinnunen ja Kristiina Lounasvuori-Riikonen, ja kirja ilmestyi Otavan kustantamana. Sanakirja sisältää noin 80 000 sanaa, sanontaa ja käyttöesimerkkiä. Lukuisat käyttöesimerkit ovat elävää nykykieltä. Teos sisältää myös verbitaulukot ja muita liitteitä. Sanakirja myytiin nopeasti loppuun, eikä siitä ole otettu uusintapainosta. == Lähteet == * Luokka:Sanakirjat Luokka:Suomalaiset tietokirjat Luokka:Italian kieli
Sanuli

Sanuli on avoimen lähdekoodin verkkosanapeli. Peli on ohjelmoitu Rustilla ja lisensoitu avoimella MIT-lisensillä. Sanuli on saanut inspiraationsa Wordle- pelistä ja pelissä yhdistyy Hirsipuu- sekä Mastermind-pelit. == Pelaaminen == Pelissä pelaaja yrittää arvata sanan viidellä (tai pelimuodosta riippuen kuudella) yrityksellä. Pelaajan arvattua sanaa, kirjaimet värjätään eri värein. Harmaa: kirjainta ei löydy sanasta lainkaan. Keltainen: kirjain löytyy sanasta, mutta on arvauksessa väärällä paikalla. Vihreä: kirjain on arvauksessa oikealla paikalla. Yleensä sanat ovat Sanulissa perusmuotoisia sanoja, mutta ne eivät välttämättä ole yleiskieltä. Omia sanulien arvauksia on mahdollista jakaa muille. Sanulissa on erilaisia vaikeustasoja ja pituisia sanuleja. Peruspelin lisäksi on myös erilaisia pelimuotoja, kuten päivän sanuli, sanuliketju ja neluli. Päivän sanulit tulevat omalta listaltaan ja ovat aina samoja kaikille pelaajille tiettynä päivänä. Sanuliketjussa jos arvaat sanulin, on se suoraan ensimmäinen arvaus seuraavaan peliin. Näin pelaaja joutuu sopeutumaan vaihtuviin alkuarvauksiin, ja peli on hieman vaikeampi. Nelulissa ratkaistaan samalla kertaa neljää eri sanulia samoilla arvauksilla. Tavoite on saada kaikki neljä sanulia ratkaistua yhdeksällä arvauksella. == Toteutus == Pelin Sanuli.fi-ilmentymä käyttää sanalistojensa lähteenä Kotimaisten kielten keskuksen avoimia aineistoja. == Vastaanotto == 2022 helmikuun alussa Sanuli.fi:tä ladattiin viisisataatuhatta kertaa. Sanuli- pelien tuloksia on myös jaettu ahkerasti sosiaalisessa mediassa. == Lähteet == * Sanuli ja muut simppelit sanapelit villitsevät – Aristoteleen kantapää, podcast-jakso Sanulista == Aiheesta muualla == * Sanuli * Sanulin Git-arkisto Luokka:Sanapelit Luokka:Selainpelit
Kolme puhdasta

Kolme puhdasta ovat taolaisen panteonin korkeimpia jumalia. Ne toimivat taolaisuuden kannalta samalla tavalla kuin kristinuskon pyhä kolminaisuus (Isä, Poika ja Pyhä Henki) tai buddhalaisuuden Trikaya (Dharmakaya, Samboghakaya ja Nirmanakaya). Ne edustavat kaikkia eläville olennoille luontaisen jumaluuden kolmea aspektia.https://www.learnreligions.com/the- three-purities-of-taoism-3182932 == Lähteet == Luokka:Taolainen usko ja oppi
Bunakin kieli

Bunak on Itä-Timorissa ja Indonesiassa puhuttava kieli, joka kuuluu pieneen timor-alor-pantar-kielten kielikuntaan. Vuonna 2012 arvioitiin, että kielellä on yhteensä noin 80 000 puhujaa. Bunakin katsotaan olevan uhanalainen ja sen lähimpiä sukulaiskieliä ovat oirata ja fataluku. Kieltä kirjoitetaan latinalaisin aakkosin. == Fonologia == === Vokaalit === Etinen Keskinen Takainen Suppea i u Puolisuppea e o Avoin a Lähde: === Konsonantit === Bilabiaali Alveolaari Palataali Velaari Glottaali Nasaali m n Klusiili b d g ʔ Affrikaatta t͡ʃ Frikatiivi z h Tremulantti r Lateraali l Puolivokaali w Lähde: == Lähteet == Luokka:Itä-Timorin kielet Luokka:Indonesian kielet Luokka:Timor- alor-pantar-kielet
Kemakin kieli

Kemak (omakielinen nimi: ema) on Itä-Timorissa puhuttava malaijilais- polynesialainen kieli. Vuonna 2013 arvioitiin, että kielellä on 72 000 puhujaa. Kemakin katsotaan olevan uhanalainen ja se jaetaan kahteen päämurteeseen. Kieltä kirjoitetaan latinalaisin aakkosin. == Lähteet == Luokka:Malaijilais-polynesialaiset kielet Luokka:Itä-Timorin kielet
Nintendo DS -käsikonsolisarja

Nintendo DS -käsikonsolisarja on Nintendon kehittämä sarja käsikonsoleita. Siihen kuuluu 10 käsikonsolia, 11 jos Nintendo Switch Lite lasketaan mukaan. Käsikonsoli Lyhenne/-teet Sukupolvi Julkaistu Valmistus lopetettu Logo Kuva Nintendo DS NDS, DS Kolmas käsikonsolisukupolvi 21. marraskuuta 2004 2\. joulukuuta 2004 24\. helmikuuta 2005 Päivämäärää ei julkistettu Nintendo DS Lite Kolmas käsikonsolisukupolvi 22. kesäkuuta 2006 23\. kesäkuuta 2006 2\. maaliskuuta 2006 11\. kesäkuuta 2006 1\. kesäkuuta 2006 26\. kesäkuuta 2006 18\. tammikuuta 2007 Päivämäärää ei julkistettu Nintendo DSi DSi Kolmas käsikonsolisukupolvi http://pelaajalehti.com/2008/10/02/nintendo-paljasti- uuden-konsolin/ http://peliplaneetta.net/pelikonsolit/uutiset/9773/Nintendo- DSi-nyt-kaupoissa/ Nintendo DSi launches April 5 in the United States Päivämäärää ei julkistettu Nintendo DSi XL DSi XL Kolmas käsikonsolisukupolvi Päivämäärää ei julkistettu Nintendo 3DS N3DS, 3DS Neljäs käsikonsolisukupolvi 16\. syyskuuta 2020 Nintendo 3DS XL N3DS XL, 3DS XL Neljäs käsikonsolisukupolvi 16. syyskuuta 2020 Nintendo 2DS N2DS, 2DS Neljäs käsikonsolisukupolvi NA EU AU 12\. lokakuuta 2013 KR 7\. joulukuuta 2013 JP 27\. helmikuuta 2016 JP 2019 WW 2020 New Nintendo 3DS NN3DS, New 3DS, N3DS Neljäs käsikonsolisukupolvi 13\. heinäkuuta 2017 New Nintendo 3DS XL NN3DS XL, New 3DS XL, N3DS XL Neljäs käsikonsolisukupolvi 25\. heinäkuuta 2019 New Nintendo 2DS XL NN2DS XL, New 2DS XL, N2DS XL Neljäs käsikonsolisukupolvi 17 syyskuuta 2020 Nintendo Switch Lite 20. syyskuuta 2019 - == Katso myös == * Nintendo DS & DSi Browser * Game Boy -konsolisarja * Nintendo Switch == Lähteet == *
Vasyl Symonenko

Vasyl Symonenko (8. tammikuuta 1935 Bijivtsi, Lubnyn piiri, Pultavan alue, Ukrainan SNT, Neuvostoliitto – 13. joulukuuta 1963 Tšerkasy, Ukrainan SNT, Neuvostoliitto) oli ukrainalainen runoilija, toimittaja ja toisinajattelija. Symonenko valmistui Kiovan yliopistosta 1957 journalismin oppiaineesta ja työskenteli alueellisissa sanomalehdissä Tšerkaska pravdassa ja Molod Tšerkaštšynyssä ja sen jälkeen aluetoimittajana kiovalaisessa Robitnytšya hazetassa. Hän kirjoitti runoja jo opiskeluaikana mutta neuvostosensuurin ankaruuden vuoksi ei julkaissut juuri mitään ja koko elinaikanaankin vain yhden runokokoelman Tyša i hrim (1962, ”Hiljaisuus ja melske”). Runot olivat kuitenkin suosittuja ja levisivät samizdat-runoina laajalle. Niistä sai alkunsa 1960–1970-lukujen ukrainalainen oppositio. Runot ovat neuvostohallinnon satiiria ja vastalauseita venäläiselle kiihkoisänmaallisuudelle. Merkittävä on runosarja, jossa Symonenko puhuu rakkaudestaan Ukrainaa kohtaan. Kymmenen vuoden ajan Symonenkon kuoleman jälkeen neuvostokritiikki pyrki kieltämällä estämään hänen samizdat-runojensa vaikutuksen mutta samalla kiitti, että ne noudattivat kommunistipuolueen linjaa. Myöhemmin hänen koko tuotantonsa kiellettiin, siksi että ne neuvostojärjestelmää kannattaneen kirjallisuudentutkijan Mykola Šamotan mukaan eivät noudattaneet puolueen linjaa. Tšerkasyyn perustettiin 1998 Symonenkolle omistettu kirjallisuusmuseo. ==Hautamuistomerkki== Bykivnjan haudat on Kiovan ulkopuolella oleva muistomerkki ja Neuvostoliiton aikaisen salaisen poliisin NKVD:n ukrainalaisten uhrien joukkohauta, johon on haudattu kymmeniätuhansia ihmisiä. Symonenko löysi hautapaikan yhdessä taiteilija Alla Horskan ja ohjaaja Les Tanjukin kanssa. He ilmoittivat haudasta Kiovan viranomaisille. Poliisi pahoinpiteli Symonenkon, jonka munuaiset vahingoittuivat. Symonenko kuoli 28-vuotiaana. Horska maalasi hänen muistoaan kunnioittavan maalauksen, joka esittää kuvaannollisesti, kuinka neuvostojärjestelmä tappoi Symonenkon. Symonenkon kuolemasta alkoi kymmenvuotinen Ukrainan älymystön vainoamisen kausi. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset toimittajat Luokka:Ukrainalaiset toisinajattelijat Luokka:Vuonna 1935 syntyneet Luokka:Vuonna 1963 kuolleet
Naisten mestaruuskilpailu 1972

Naisten mestaruuskilpailu 1972 oli toista kertaa järjestetty epävirallinen jalkapallon naisten SM-kilpailu. Mestaruuden voitti Helsingin Jalkapalloklubi. Naisten mestaruuskilpailuun ilmoittautui 85 joukkuetta, joista viisi luopui ja neljä keskeytti. Alkulohkojen voittajat jatkoivat cup-kilpailuun, jonka ensimmäinen kierros pelattiin kaksiosaisena. == Alkulohkot == === Lohko 1 === HePa keskeytti ja KPK luopui. * Luovutusvoitto HIFK:lle (KP-50). === Lohko 2 === === Lohko 3 === * Luovutusvoitto NuPS:lle (EIF). === Lohko 4 === === Lohko 5 === === Lohko 6 === === Lohko 7 === Haka luopui. * Luovutusvoitto HäPa:lle (ViiPV). === Lohko 8 === === Lohko 9 === === Lohko 10 === LauTP luopui. === Lohko 11 === * Luovutusvoitto MP:lle (SuPa-52). === Lohko 12 === * Kaksi luovutusvoittoa ToU:lle (Elo, JMP). *Uusinta lohkovoitosta: PäiPa–KPT 2–3 rp. (0–0 ja.) === Lohko 13 === === Lohko 14 === Kunto keskeytti ja FF Jaro luopui. === Lohko 15 === OTP keskeytti. *Uusinta lohkovoitosta: OPS–PK-37 2–3 rp. (0–0 ja.) === Lohko 16 === Vastus keskeytti. == Lohkovoittajien cup-kilpailu == === Ensimmäinen kierros === *PK-37 jatkoon yhteismaalein 2–0. *HIFK jatkoon yhteismaalein 2–0. *Ilves-Kissat jatkoon yhteismaalein 8–0. *HJK jatkoon yhteismaalein 3–2. *MiPK jatkoon yhteismaalein 6–2. *RPallo jatkoon yhteismaalein 1–0. *TPS jatkoon yhteismaalein 1–0. *Into jatkoon yhteismaalein 2–1. === Puolivälierät === === Välierät === === Loppuottelu === ;Uusintaottelu == Suomen mestarit == HJK:n joukkue: Leena Eloranta, Ritva Heinonen, Anita Himmanen, Paula Järvenpää, Raija Kärkkäinen, Marjatta Lehti, Kaija Lundán, Merja Lindberg, Inkeri Määttä, Marita Niemi, Merja Rytkönen, Kaija Salopuro, Paula Sirkka, Pirkko Vauhkonen, Raija Vähäsantanen, Tuula Öhrnberg. Valmentaja Thure Sarnola. == Lähteet == 1972 Luokka:Jalkapallosarjojen kausi 1971–1972/1972
Traded Dreams

Traded Dreams on Temple Ballsin debyyttialbumi, joka julkaistiin 24. helmikuuta 2017. == Kappaleet == # # # # # # # # # # # == Arvostelut == * Desibeli.net: Temple Balls: Traded Dreams Viitattu 19.4.2022. * Imperiumi: 8½/10Levyarvostelu: Temple Balls - Traded Dreams Viitattu 19.4.2022. * Kaaoszine: 8½/10Temple Balls - Traded Dreams Viitattu 19.4.2022. * Nousu.net: Temple Balls - Traded Dreams Viitattu 19.4.2022. * Soundi: Mainio pelinavaus hard rock -tulokkaalta – Temple Ballsin Traded Dreams enteilee hyvää Viitattu 19.4.2022. == Lähteet == == Aiheesta muualla == * * Luokka:Vuoden 2017 esikoisalbumit
Untamed

Untamed on Temple Ballsin toinen studioalbumi, joka julkaistiin 8. maaliskuuta 2019. == Kappaleet == # # # # # # # # # # == Arvostelut == * Desibeli.net: Temple Balls: Untamed Viitattu 19.4.2022. * Imperiumi: 9+/10Levyarvostelu: Temple Balls - Untamed Viitattu 19.4.2022. * Kaaoszine: 9/10Pohjoisesta kajahtaa maailmanluokan meininkiä – arvostelussa Temple Ballsin Untamed Viitattu 19.4.2022. * Soundi: Levyarvio: Temple Ballsin kakkonen on hyvällä maulla taiottua hard rockia Viitattu 19.4.2022. == Lähteet == == Aiheesta muualla == * * Luokka:Vuoden 2019 albumit
Pyromide

Pyromide on Temple Ballsin kolmas studioalbumi, joka julkaistiin 16. huhtikuuta 2021. == Kappaleet == # # # # # # # # # # # == Kokoonpano == * Arde Teronen – laulu * Jimi Välikangas – basso * Jiri Paavonaho – kitara * Niko Vuorela – kitara * Antti Hissa – rummut == Arvostelut == * Desibeli.net: Temple Balls: Pyromide Viitattu 19.4.2022. * Imperiumi: 9/10Levyarvostelu: Temple Balls - Pyromide Viitattu 19.4.2022. * Kaaoszine: 9/10Tuleeko Temple Ballsista seuraava Suomen kansainvälinen rock-yhtye? – arviossa yhtyeen kolmas albumi, ”Pyromide” Viitattu 19.4.2022. * Soundi: Levyarvio: Kotimaisten hard rock -klassikkojen lista uusiksi! Temple Ballsin parissa hiki ei ehdi kuivumaan Viitattu 19.4.2022. == Lähteet == == Aiheesta muualla == * * Luokka:Vuoden 2019 albumit
Niko Härkönen

Niko Härkönen (s. 27. syyskuuta 1986 Turku) on suomalainen jääkiekkovalmentaja, joka on valmentanut Mestis-seura Iisalmen Peli-Karhuja vuosina 2019–2023. Nykyään Härkönen on KalPan U20-joukkueen päävalmentaja. Hän on sitä ennen valmentanut muun muassa Kajaanin Hokkia kauden 2016–2017 ja KeuPa HT:tä 2017–2019. Härkönen on myös toiminut Kroatian jääkiekkomaajoukkueen apuvalmentajana. Härkösen ensimmäisellä päävalmentajakaudella IPK tuli runkosarjassa toiseksi ja seuraavalla kaudella saavutti pronssia. Härkönen on noussut Iisalmessa ”someilmiöksi”; hänen mukaansa on nimetty muun muassa hampurilainen. IPK on tehnyt fani-paidan, jossa on Härkösen kuva. == Lähteet == Luokka:Suomalaiset jääkiekkovalmentajat Luokka:Vuonna 1986 syntyneet Luokka:Elävät henkilöt
Accrington

Accrington on kaupunki Lancashiren kreivikunnassa Englannin luoteisosassa. Se sijaitsee 32 kilometriä pohjoiseen Manchesteristä ja kuusi kilometriä itään Blackburnistä. Accrington on Hyndburnin kaupunkipiirin (borough) hallinnollinen keskus. Vuoden 2011 väestönlaskennassa kaupungissa oli 35 456 asukasta. Se muodostaa Blackburnin, Darwenin, Burnleyn ja eräiden muiden lähiseudun kaupunkien kanssa yhtenäisen kaupunkialueen, jonka alueella elää noin ihmistä. Kaupunki tunnettiin 1800-luvulla monien muiden Lancashiren paikkakuntien tavoin puuvillateollisuudestaan, joka kehittyi alueelle ensin Hyndburn-joesta saadun vesivoiman ja sitten paikallista kivihiiltä polttoaineena käyttäneen höyry- ja sähkövoiman ansiosta. Raaka-aineiden ja valmiiden tekstiilituotteiden kuljetuksia auttoi alueen kautta kulkeva Leedsin–Liverpoolin kanava. == Tunnettuja Accringtonissa syntyneitä tai asuneita == *Harrison Birtwistle, säveltäjä *Jeanette Winterson, kirjailija *Jon Anderson, Yes-yhtyeen laulusolisti *Ron Hill, pitkänmatkanjuoksija == Jalkapalloseuroja == * Accrington Stanley FC (1968–) * Accrington Stanley FC (1891–1966) * Accrington FC (1876–1896) ==Lähteet== ==Aiheesta muualla== Luokka:Asutut paikat Lancashiressä Luokka:Englannin kaupungit
Sielunlaulu

Sielunlaulu on Tapani Kansan albumi, joka julkaistiin 7. syyskuuta 2018. == Kappaleet == # # # # # # # # # # # # == Lähteet == Luokka:Vuoden 2018 albumit Luokka:Tapani Kansan albumit
Itä-Timorin presidentinvaalit 2022

Itä-Timorin vuoden 2022 presidentinvaalien ensimmäinen kierros käytiin 19. maaliskuuta ja toinen 19. huhtikuuta. Istuva presidentti Francisco Guterres voi asettua ehdolle. Valituksi tulleen presidentin on määrä astua virkaan 20. toukokuuta 2022, joka on myös Indonesian miehityksen päättymisen 20-vuotisjuhlapäivä. Sekä EU että Yhdysvallat ilmoittivat lähettävänsä vaalitarkkailijoita seuraamaan presidentinvaaleja. == Vaalijärjestelmä ja ehdokkaat == Presidentinvaaleissa järjestetään kaksi kierrosta. Toiselle kierrokselle selviytyvät ne kaksi ehdokasta, jotka saivat eniten ääniä ensimmäisellä kierroksella. Toisella kierroksella ehdokkaan tulee saada yli puolet annetuista äänistä tullakseen valituksi. Vaaleissa ovat äänioikeutettuja kaikki vähintään 17-vuotiaat kansalaiset. Ensimmäistä kertaa äänioikeutettuja on vaaleissa noin 20 % kaikista äänestäjistä. Itä-Timorin perustuslaki määrittelee, että presidentin toimikausi on viisi vuotta, jolle voi tulla uudelleenvalituksi kerran. Lisäksi perustuslaki asettaa seuraavat reunaehdot presidenttiehdokkaille: * Syntyperäinen itätimorilainen * Vähintään 35-vuotias * Täysivaltainen * Vähintään 5000 äänioikeutetun tuki Rekisteröityneitä ehdokkaita oli ensimmäisellä kierroksella yhteensä 16. Toiselle kierrokselle selviytyivät Guterres ja José Ramos-Horta. Ramos-Horta on vihjaillut, että aikoo hajottaa parlamentin ja järjestää ennenaikaiset vaalit, mikäli tulee valituksi. Entinen presidentti, Xanana Gusmão, ilmoitti tukevansa Ramos-Hortaa. == Tulokset == Toisella kierroksella Ramos-Hortan onnistui saamaan 62,09 % annetuista äänistä. Vielä torstaina 21. huhtikuuta Ramos-Horta ei ollut keskustellut Gueterresin kanssa, mutta oli saanut kutsun presidentin kanslialta tulla keskustelemaan vallanvaihdosta. Ehdokas Puolue I kierros II kierros Ääniä Osuus (%) Ääniä Osuus (%) José Ramos-Horta CNRT 303 477 46,56 397 145 62,09 Francisco Guterres Fretilin 144 282 22,13 242 440 37,91 Armanda Berta dos Santos KHUNTO 56 690 8,70 Karsiutuivat pois Lere Anan Timur Sit. 49 314 7,57 Mariano Sabino Lopes DP 47 334 7,26 Anacleto Bento Ferreira PDRT 13 205 2,03 Martinho Germano da Silva Gusmão PUDD 8 598 1,32 Hermes da Rosa Correia Barros Sit. 8 030 1,23 Milena Pires Sit. 5 430 0,83 Isabel da Costa Ferreira Sit. 4 219 0,65 Felizberto Araújo Duarte Sit. 2 709 0,42 Constâncio da Conceção Pinto Sit. 2 520 0,39 Rogerio Lobato Sit. 2 058 0,32 Virgílio da Silva Guterres Sit. 1 720 0,26 Antero Benedito Silva Sit. 1 562 0,24 Ángela Freitas Sit. 711 0,11 Hyväksyttyjä ääniä 651 859 Tyhjiä / hylättyjä ääniä 12 247 Ääniä yhteensä 664 106 Äänioikeutettuja 859 613 Lähde: == Galleria == Tiedosto:2022 Ballot Timor-Leste.jpg|Ensimmäisellä kierroksella käytössä ollut äänestyslippu Tiedosto:2022 Ballot Timor- Leste-2.jpg|Toisella kierroksella käytössä oleva äänestyslippu Tiedosto:2022 Wahlkampf Francisco Guterres.png|Fretilinin vaalitapahtuma Itä-Timorin kansallisen yliopiston kampuksella. == Lähteet == Luokka:Vuoden 2022 vaalit presidentinvaalit
Mary Cartwright

Mary Lucy Cartwright (17. joulukuuta 1900 Northamptonshire – 3. huhtikuuta 1998 Cambridge) oli englantilainen matemaatikko. Cartwright tarttui vuonna 1938 differentiaaliyhtälöongelmaan, jonka sovellutukset olivat radio- ja tutka-alalla. Hän työskenteli yhdessä John Edensor Littlewoodin kanssa, ja heidän ratkaisunsa liittyi läheisesti kaaosteoriaan ja siihen, mitä myöhemmin alettiin kutsua perhosvaikutukseksi. Se vaikutti dynaamisten järjestelmien moderniin teoriaan, ja johti siihen että Cartwrightistä tuli Royal Societyn ensimmäinen naispuolinen matemaatikkojäsen. == Lähteet == Luokka:Brittiläiset matemaatikot Luokka:Royal Societyn jäsenet Luokka:Vuonna 1900 syntyneet Luokka:Vuonna 1998 kuolleet
Firda

Firda on Norjan Vestlandetissa ilmestyvä sanomalehti. Se on perustettu vuonna 1917 ja sen toimitus on Førdessä Sunnfjordin kunnassa. Firda on Norjan suurin uusnorjankielinen sanomalehti. ==Historia== Lehden perusti Kristian Ulltang, ja sen ensimmäinen koenumero ilmestyi 15. joulukuuta 1917. Varsinaisesti lehti alkoi ilmestyä seuraavan vuoden tammikuussa. Lehti oli alusta saakka poliittisesti tiukasti sitoutumaton. Levikki kasvoi nopeasti 1920-luvulla. Aluksi lehti ilmestyi vain lauantaisin, mutta vuonna 1919 se alkoi ilmestyä kahdesti viikossa. Toisen maailmansodan aikana Natsi-Saksa miehitti Norjan, ja Firda-lehteen tuli saksalaisten valitsema uusi päätoimittaja, mikä johti levikin romahdukseen: noin 4 000 tilaajasta noin 1 000:een. Sodan jälkeen lehti kuitenkin palasi nopeasti jaloilleen, ja vuonna 1954 sillä oli jo 5 000 tilaajaa. Førden kunta kasvoi nopeasti 1960-luvulla, mikä hyödytti myös Firdaa, ja siitä tuli fylkensä suurin sanomalehti. Tuolloin se ilmestyi vasta kaksi kertaa viikossa. 1990-luvulla lehti ilmestyi jo kuudesti viikossa. Nykyisin lehti ilmestyy paperisena neljästi viikossa (ti, to, pe ja la). ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Førde